GiliGold/VAD_KnessetCorpus huggingface dataset:
מנחם בן-ששון:
אני מצפה שהממשלה תביא תיקוני חקיקה.
מנחם בן-ששון:
חבר הכנסת טל, כיוון שהממשלה מתנהלת בצורה יסודית מאוד והיא כבדה משום שמדובר בכמה משרדים – אני לא אומר את זה כביקורת אלא יש גם תפיסות מתפיסות שונות.
מנחם בן-ששון:
לנו יש תפיסות משלנו.
מנחם בן-ששון:
אני מציע שלעצמנו נקבל שבתאום עם ייעוץ משפטי טוב, נגיש הצעת חוק שתהיה כמודל וגם תאפשר, במקרה הנדון, לשר שרוצה לסייע, שיוכל לסייע בסוגיה הזאת.
מנחם בן-ששון:
זה יהיה מודל העבודה.
מנחם בן-ששון:
כשהוועדה הממשלתית תשלים את עבודתה, היא תוכל ללכת על במתי חוק תקין.
מנחם בן-ששון:
אתה סקפטי לגבי הכספים ואני אומר שכספים באים עם כיסופים וננסה לשלב את השניים.
מנחם בן-ששון:
זכות המילה האחרונה לאדוני.
דוד טל:
אני מצטער שלא נמצא פה מנגנון שיעביר את ה-22 מיליון שקלים.
מנחם בן-ששון:
זה לא בשולחן הזה.
דוד טל:
בסדר.
דוד טל:
חשבתי שאנשי המקצוע ממשרד המשפטים וממשרד האוצר יעזרו לי למצוא פיתרון משום שיש רצון מצידו של השר.
דוד טל:
מבחינתי זאת היתה הפתעה.
דוד טל:
אני מוכרח לומר שבאותה נשימה הוא אמר לי: "ובזה תרד ממני מהטוניסאים".
דוד טל:
הסכמתי, כי אלה אחיי ואלה אחיי.
דוד טל:
אני מצטער רק שלא נמצא מנגנון באיזה צורה להעביר את ה-22 מיליון.
דוד טל:
אני מסכים עם ידידי שגם אם לא הצלחנו כאן, אולי נצליח בעתיד להביא פיתרון.
מנחם בן-ששון:
בוקר טוב, רבותי.
מנחם בן-ששון:
אנחנו עוברים ליתושי הנמר האסייתי וקדחת הדנגה – מה שלא עסקנו בו בפעם הקודמת.
מנחם בן-ששון:
היועץ המשפטי, אני קראתי את המכתבים שקיבלתי מהמשרד להגנת הסביבה ואת הקצב של הסילוק, ואם אתה רוצה לשאול אותי האם ההערה שהערתי בפעם הקודמת על החרדה מפני זה שהחברות המפנות לא תגענה, אני קיבלתי תשובה סבירה לכך.
מנחם בן-ששון:
אני בזמנו הצעתי לאשר שני סעיפים; עכשיו – אם חברי הכנסת האחרים לא יתנגדו – אני יכול לאשר את הכול.
מנחם בן-ששון:
אם אתה רוצה להנחות את הדיון אחרת – בבקשה.
מנחם בן-ששון:
זה לגבי התוכן שהנחת לפניי.
מנחם בן-ששון:
איתמר גלבפיש: הדבר היחיד בדיון הקודם שהיתה תמיהה לגביו הוא סעיף 15(א)(3) – הזמן שלוקח לפנות צמיגים על-ידי יבואנים.
מנחם בן-ששון:
כפי שציינת, המשרד העביר לנו סיכומים.
מנחם בן-ששון:
אם זה מספק אותך – בסדר.
מנחם בן-ששון:
אותי כן.
מנחם בן-ששון:
אני הייתי האיש שחרד.
מנחם בן-ששון:
חבר כנסת נוסף שהשתתף אז בדיון אמר לי שאני אפילו משית עוד קנס בלתי אפשרי על אנשים.
מנחם בן-ששון:
אני מקווה שבחודשיים האלה התאפקתם.
מנחם בן-ששון:
ג'וש פדרסן: כן.
מנחם בן-ששון:
ועוד לא הגשתם כתבי-אישום.
מנחם בן-ששון:
ג'וש פדרסן: לא.
מנחם בן-ששון:
אם כך, אני רוצה ברשותך לאשר.
מנחם בן-ששון:
איתמר גלבפיש: רק נאמר שיש בפנינו שני צווים שאנחנו צריכים לאשר.
מנחם בן-ששון:
ראשית, נאשר את צו סדר הדין הפלילי (עבירות קנס – סילוק ומחזור צמיגים), התשס"ח-2007.
מנחם בן-ששון:
אני לא אחזור על הפרטים, אין בו שינויים – זה כמבוקש, כפי שדנו בדיון הקודם.
מנחם בן-ששון:
הצו השני הוא צו סדר הדין הפלילי (ברירת משפט – סילוק ומיחזור צמיגים), התשס"ח-2007: "קביעת עבירות של ברירת משפט עבירה שנקבעה עבירת קנס בצו סדר הדין הפלילי (עבירות קנס – סילוק ומיחזור צמיגים), התשס"ח-2007" – שזה הצו הראשון שנאשר – "נקבעת בזה עבירה של ברירת משפט.
מנחם בן-ששון:
תחילתו של צו זה ביום תחילתו של צו סדר הדין הפלילי (עבירות קנס – סילוק ומיחזור צמיגים), התשס"ח-2007.
מנחם בן-ששון:
" – יהיה פה שינוי נוסח – זה כבר לא 2007 אלא 2008.
מנחם בן-ששון:
רק נעיר שתחילתו של צו סדר הדין הפלילי (עבירות קנס) הוא 60 יום מיום פרסומו, כלומר ברגע שאנחנו נאשר זאת, לאחר מכן השר צריך לחתום עליו – צריכים לפרסם את זה, ורק 60 ימים לאחר מכן זה יאושר.
מנחם בן-ששון:
בני שטורם: שמי בני שטורם, אני סמנכ"ל חברת קוגול – אנחנו יבואני צמיגים – ואני מדבר בשם חטיבת הצמיגים בלשכת המסחר.
מנחם בן-ששון:
ברוך בואך.
מנחם בן-ששון:
בני שטורם: תודה.
מנחם בן-ששון:
לא הייתי בדיון הקודם – אני מודה שלא ידענו עליו, וחבל – אבל אם אני מבין נכון, כך לפחות דווח לי על הדיון הקודם, למעשה דובר על כך שאי-אפשר שפקח יקנוס את בעל העסק כשהוא לא מפנה צמיגים.
מנחם בן-ששון:
אם הבנתי נכון, ואם לא – תאמרו לי.
מנחם בן-ששון:
אדוני, יש פרוטוקול, אפשר לקרוא אותו.
מנחם בן-ששון:
בני שטורם: אני אומר: כרגע, אם אני מבין נכון, מדובר על הגשת תביעה.
מנחם בן-ששון:
איתמר גלבפיש: הצו המבוקש נועד לאפשר במקום להגיש כתב-אישום – הליך פלילי מלא – לעשות זאת באמצעות קנס מנהלי של 660 שקלים.
מנחם בן-ששון:
ולא של 67,300.
מנחם בן-ששון:
איתמר גלבפיש: בין השאר, אחת ההוראות היא לעניין בעלי צמיגיות שאינם מפנים.
מנחם בן-ששון:
בדיון הקודם, החשש של חברי הכנסת היה שמא הם נכנסים לאיזשהו מצב של עבירה בלי יכולת להימנע ממנו מכיוון שהיבואנים אינם מפנים את הצמיגים.
מנחם בן-ששון:
המכתבים שקיבלנו מן המשרד הבהירו שאין בעיה, יש נהלים.
מנחם בן-ששון:
הם הניחו את דעתי.
בני שטורם:
אפשר כמובן להרחיב את זה כי אני מטפל בכך, אבל אין בעיה.
מנחם בן-ששון:
אנחנו קיימנו דיון די מעמיק בפעם הקודמת – להפתעת כולנו.
מנחם בן-ששון:
אולי לא מעמיק.
מנחם בן-ששון:
ארוך.
מנחם בן-ששון:
כל אחד ינסח את זה כפי שהוא חושב.
מנחם בן-ששון:
אני רוצה לאשר, אלא אם כן יש הערות.
מנחם בן-ששון:
איתמר גלבפיש: בואו נאשר ראשית את צו סדר הדין הפלילי (עבירות קנס – סילוק ומיחזור צמיגים), התשס"ח-2007.
מנחם בן-ששון:
ה צ ב ע ה בעד – 1 נגד – אין נמנעים – אין צו סדר הדין הפלילי (עבירות קנס – סילוק ומיחזור צמיגים), התשס"ח-2007, נתקבל.
מנחם בן-ששון:
אושר פה אחד.
מנחם בן-ששון:
איתמר גלבפיש: לאחר מכן אנחנו צריכים לאשר את צו סדר הדיון הפלילי (ברירת משפט – סילוק ומיחזור צמיגים), התשס"ח-2007.
מנחם בן-ששון:
ה צ ב ע ה בעד – 1 נגד – אין נמנעים – אין צו סדר הדין הפלילי (ברירת משפט - סילוק ומיחזור צמיגים), התשס"ח-2007, נתקבל.
מנחם בן-ששון:
גם הוא אושר פה אחד.
אילן מלמד:
אילן, מנכ"ל איגוד המוסכים.
אילן מלמד:
יש לי התייחסות לגבי ברירת המשפט.
אילן מלמד:
שאלתי קודם למה אתם רוצים שנתייחס – לברירת קנס או לברירת משפט.
אילן מלמד:
נאמר שרוצים להתייחס לגבי הקנס.
אילן מלמד:
לגבי הקנס אין בעיה, אושר פה אחד.
אילן מלמד:
לגבי המשפט יש לי הערה אחת קטנה.
מנחם בן-ששון:
לא אושר.
מנחם בן-ששון:
אפשר להמתין רגע.
אילן מלמד:
אנחנו ישבנו עם המשרד להגנת הסביבה, הגענו אתם להסכמות כמעט מלאות.
אילן מלמד:
בנושא ברירת משפט, יש לנו הערה אחת - אני מקווה שהם יסכימו אתנו פה מייד.
אילן מלמד:
ג'וש פדרסן: רק נדגיש שמדובר בנוהל עבודה ליישום ברירות משפט.
מנחם בן-ששון:
הוא רוצה את זה למען הפרוטוקול.
מנחם בן-ששון:
ג'וש פדרסן: כן, ואני מסכים.
מנחם בן-ששון:
בבקשה, מר מלמד.
מנחם בן-ששון:
קודם נשמע, אחרי כן נראה.
מנחם בן-ששון:
אילן מלמד: הגענו להבנות אתם.
מנחם בן-ששון:
אנחנו ביקשנו שבנוהלי העבודה – למקרה, וידידי מיבואני הצמיגים אומר שזה בכלל היפותטי, כלומר לא יכול להיות מצב כזה – אבל אם ייווצר מצב לצמיגאי, שמשום-מה, חברת פינוי הצמיגים לא הגיעה לפנות ממנו את הצמיגים, והצטברה אצלו כמות צמיגים שהוא לא יכול לטפל בה – אזי במקום שתינתן לו ארכה של שבועיים, של 14 יום, אנחנו מבקשים שתינתן לו ארכה של 30 יום.
מנחם בן-ששון:
במשך פרק הזמן הזה, הסביר, גם המשרד להגנת הסביבה, גם איגוד המוסכים או גם היבואנים, יוכלו לטפל באותו בעל עסק ולפנות ממנו את הצמיגים או לבדוק היכן קרתה התקלה, כדי לתקן אותה.
מנחם בן-ששון:
איתמר גלבפיש: מבחינה משפטית, זה לא שייך לאחד מהצווים.
מנחם בן-ששון:
אני אבהיר את המשמעות של ברירת המשפט.
מנחם בן-ששון:
אם אני מאשר רק את צו עבירות הקנס, זה אומר שכל עוד אתה לא משלם – הדרך היחידה לגבות ממך את זה היא באמצעות הליך פלילי.
מנחם בן-ששון:
ברגע שאני מאשר משהו כברירת משפט, זה אומר שאם אתה לא משלם – הולכים ישר לגבייה, אלא אם אתה מבקש להישפט.
מנחם בן-ששון:
זוהי המשמעות של צו ברירת המשפט.
מנחם בן-ששון:
אין לי הערות נוספות.
מנחם בן-ששון:
זה בסדר שזה רשום בפרוטוקול – נהלי העבודה שלכם אינם קשורים לצו.
מנחם בן-ששון:
אתה מנתח את המושג זמן סביר – להרגיע את השיחה בין שלושתכם, אלה שלושת הגורמים.
מנחם בן-ששון:
אני הצעתי בזמנו הצעה מסוימת, קיבלתי את התשובות – הן סבירות בעיני לגבי הזמן הסביר – ומכאן ואילך את ההנחיות ואת טכניקות העבודה אתם תסכמו עם המשרד.
מנחם בן-ששון:
מר פדרסן, אנחנו מאשרים את הצו.
מנחם בן-ששון:
הצו מאושר פה אחד.
מנחם בן-ששון:
זוהי ישיבה שנייה שלנו הבוקר.
מנחם בן-ששון:
אנחנו עוסקים היום בצווים – בצו עבירות קנס של עיריית רעננה.
מנחם בן-ששון:
היו לנו ייסורים רבים בכמה סעיפים, אבל אני מקווה שהיום השאלות תיפתרנה.
מנחם בן-ששון:
איתמר גלבפיש: שלום לכולם.
מנחם בן-ששון:
נמצא בפנינו צו עבירות הקנס של עיריית רעננה.
מנחם בן-ששון:
במסמך הכנה שיש לכם, מפורטות העבירות ולידן הסכומים.
מנחם בן-ששון:
אני אתייחס, ברשות היושב-ראש, רק לדברים שיש לנו הערות לגביהם ושינויים, ולא לכל אחת ואחת מהעבירות המוצעות.
מנחם בן-ששון:
היכן שאין לנו שאלות, אז אין בעיה.
מנחם בן-ששון:
אנחנו בעמוד 3, מס' 7.
מנחם בן-ששון:
צבי לביא: שאלו אותי מדוע ועדת חוקה צריכה לדון בצווים כאלה מצחיקים.
מנחם בן-ששון:
התשובה היא שתפיסתנו העקרונית, שחקיקת משנה היא לא דבר שולי, וכל דבר שנועד להגביל את זכויותיו של האדם, את רכושו של האדם – וחבר הכנסת שרוני העיר לי באחת הישיבות הקודמות בהן עסקנו בענייני חוקה, שמן הצווים האלה לפעמים אפשר גם להגיע לשלילת חירות של אדם – אז כדאי שנדע מה עשינו.
מנחם בן-ששון:
איתמר גלבפיש: זוהי הערה שמצויה בגוף הצו – זאת לא הערה שלנו.
מנחם בן-ששון:
אני אקפוץ לעמוד 5.
מנחם בן-ששון:
ראשית, הערה שלא כתובה לכם, אבל לעניין סעיף של חזיתות בתים, חוק חזיתות בתים, סעיף 2 בו אומר: "לא יתלה אדם, לא יחזיק ולא ירשה לתלות או להחזיק, כבסים או כלי בית בחזית בית הפונה לאחד הרחובות הנמצא בתחום הרשות המקומית שעליהם הודיעה מועצת הרשות המקומית בהודעה ברשומות.
מנחם בן-ששון:
" הקנס כאן הוא 430 שקלים.
מנחם בן-ששון:
אני זוכר שבאחד הדיונים הקודמים, הוועדה חשבה שקנס מסוג זה לעניין המועצה המקומית עומר הוא גבוה מדי – הורידה את זה ל- 290 – אבל כפי שהוועדה חושבת.
מנחם בן-ששון:
דורית ואג: עומר ורעננה זה בערך אותו דבר.
מנחם בן-ששון:
איתמר גלבפיש: מבחינה כלכלית נראה לי שמדובר באותה אוכלוסייה, פחות או יותר.
מנחם בן-ששון:
אתם תעמדו בזה.
מנחם בן-ששון:
290.
מיכל איילון:
יש ברירה להגיד משהו אחר?
מיכל איילון:
איתמר גלבפיש: ודאי שאת יכולה.
מנחם בן-ששון:
את יכולה לשכנע אותנו.
מנחם בן-ששון:
מיכל איילון: בואו תגידו לי אתם מדוע אתם חושבים.
מנחם בן-ששון:
איתמר גלבפיש: אני הסכמתי עם מה שחברי הכנסת אמרו.
מנחם בן-ששון:
אני אגיד לך מדוע.
מנחם בן-ששון:
אנחנו אמרנו שיש עבירות ויש עבירות.
מנחם בן-ששון:
זה לא הצו הראשון – נדמה לי שזה שישי או שביעי שאנחנו עוסקים בו.
מנחם בן-ששון:
איתמר גלבפיש: לא.
מנחם בן-ששון:
זה שישה-עשר או שבעה-עשר.
מנחם בן-ששון:
ובעניין הזה, כשנתקלנו – הרי אנחנו קוראים את החומר מראש – על זה אמרנו שנדמה לנו שזה צריך להיות יותר.
מנחם בן-ששון:
משה שרוני: אני לא מבין את כל הסעיף הזה.
מנחם בן-ששון:
"לא יעסיק אדם בעל חיים בתחום העירייה".
מנחם בן-ששון:
תכף נגיע לזה.
מנחם בן-ששון:
משה שרוני: בעיר.
מנחם בן-ששון:
איזה עירייה?
מנחם בן-ששון:
זה בשטח העירייה?
מנחם בן-ששון:
רעננה.
מנחם בן-ששון:
רק רעננה.
מנחם בן-ששון:
אתה בעמוד 5?
מנחם בן-ששון:
דורית ואג: לא.
מנחם בן-ששון:
הוא התייחס לסעיף הראשון.
מנחם בן-ששון:
שם אומרים שהכול בסדר.
מנחם בן-ששון:
אנחנו בעמוד 5 – חזיתות בתים – למעלה, בשורה השנייה.
מנחם בן-ששון:
חבר הכנסת שרוני, מעיר לי היועץ המשפטי שזה הצו השישה-עשר, אני חשבתי שהיו לנו רק כעשרה.
מנחם בן-ששון:
איתמר גלבפיש: אני אפילו לא יכול להתחייב על השישה-עשר.
מנחם בן-ששון:
אנחנו כבר מכירים את הדברים האלה, ויש לנו הערות.
מנחם בן-ששון:
אנחנו בזמנו קראנו את הדברים בצורה קפדנית, ואמרנו לעצמנו לגבי תליית כביסה – אבל אתם יכולים לשכנע אותנו שיש נגע קשה מאוד דווקא ברעננה בתליית כביסה.
מנחם בן-ששון:
מיכל איילון: דווקא אין.
מנחם בן-ששון:
אין, אז תישארו ב- 290, ותספרו לנו אם זה לא הולך.
מנחם בן-ששון:
איתמר גלבפיש: בסדר.
מנחם בן-ששון:
עניין חוק מודעות ושלטים בסעיף 8(א) – התוספת שמוצעת כאן היא לסייג את סעיף 8(א) שעניינו פרסום שילוט וחובת ציון שמו ומענו של המפרסם, שהדבר הזה יחול לעניין מודעות בשטח ציבורי בלבד, ולמעט לעניין מודעות אבל, נשיאת מודעה על כלי רכב ומודעה הנישאת בידי אדם במהלך אסיפה או הפגנה – זוהי תוספת שחוזרת בכל החוקים האלה, הושמטה מהנושא שהוגש על-ידי משרד המשפטים.
מנחם בן-ששון:
מיכל איילון: אני מסכימה.
מנחם בן-ששון:
מקובל עלי.
מנחם בן-ששון:
הסיפה שלה היא חוקתית מדאוריתא.
מנחם בן-ששון:
איתמר גלבפיש: יש לי חדשות גדולות עבור עיריית רעננה בתחום מניעת הרעש.
מנחם בן-ששון:
לשמחתי, בעת שעברתי על חוק למניעת מפגעים הבוקר, שמתי לב לסעיף ההסמכה לחוק העזר שלכם, שהוא סעיף 6 לחוק מניעת מפגעים, שקובע שחוק העזר יכול לסטות מהכתוב בתקנות לפי חוק מניעת מפגעים.
מנחם בן-ששון:
לכן, אין בעיה מבחינת הברירה בין ההוראות האלה לבין ההוראות האלה, והוראות חוק העזר גוברות במקרה הזה.
מנחם בן-ששון:
צר לי שלא אמרו לי זאת קודם אנשי המשרד להגנת הסביבה – לפחות כשפניתי אליהם בנושא – ומשרד המשפטים.
מנחם בן-ששון:
מיכל איילון: מה היתה הבעיה?
מנחם בן-ששון:
איתמר גלבפיש: הבעיה היתה שאנחנו לא הבנו מה היחס בין תקנות מניעת מפגעים (מניעת רעש) – שקבעו הוראות מסוימות לעניין הרעשים – לבין חוק העזר שלכם, כלומר מה ההוראות הגוברות.
מנחם בן-ששון:
מכיוון שיש בידי את סעיף 6 לחוק מניעת מפגעים, שקובע שהוראות שלכם גוברות – אזי אני שקט ואין בעיה חוקית – ואין לי הערות לעניין החוק למניעת רעש.
מנחם בן-ששון:
ההערה הבאה נוגעת לעניין מפגעי תברואה – אנחנו בעמוד 8, חוק למניעת מפגעי תברואה.
מנחם בן-ששון:
סעיף 4 קובע בכלליות את חובת סילוק המפגע – מחזיקים, בעלים וכו'.
מנחם בן-ששון:
רשימת המפגעים שהוא כולל - שאותם למעשה חובה לסלק – מצויה בחוק המפגעים.
מנחם בן-ששון:
אני תהיתי בייחוד לגבי שני סוגי מפגעים המצויים כאן – שאני זוכר שפעם הוועדה גם מצאה לנכון שלא לכלול, ואפילו בנוסחים שהועברו לנו על-ידי העיריות או על-ידי המשרד, לא כללו.
מנחם בן-ששון:
אחד מהם הוא למעשה (1), להגדרת "מפגע", ואני קורא: "העדר בתי כסא במספר מספיק ומטיפוס מאושר או קיום בית כסא שאינו מטיפוס מאושר, בנכסים המשמשים למטרת מגורים או לעסק או למטרה ציבורית;" – זה אני זוכר שפעם אחת הושמט, אינני יכול להגיד דווקא למה.
מנחם בן-ששון:
מפגע נוסף שכדאי לשים לב אליו הוא המפגע בסעיף (20) – "ניקוי, ניעור או חביטה של מרבד, שטיח או כלי מיטה ברשות הרבים או בחצר, בכל קומת בנין או דירה באופן המזיק לבריאות, לדעת התברואן;" השיקול כאן של חברי הכנסת האם הם רוצים להכניס את המפגע הזה.
מנחם בן-ששון:
אפשר לסייג אותו, להגיד: למעט עניין מפגע לפי סעיף (20).
מנחם בן-ששון:
מיכל איילון: לגבי (1), אני מבקשת מהוועדה אולי לסייג את זה היכן שכתוב: "למטרת מגורים".
מנחם בן-ששון:
איתמר גלבפיש: כלומר?
מנחם בן-ששון:
כן, כי במסעדה אתה רוצה שיהיו שירותים.
מנחם בן-ששון:
מיכל איילון: בדיוק, אבל "למטרת מגורים" – עם כל הכבוד.
מנחם בן-ששון:
איתמר גלבפיש: זאת אומרת, למעט לעניין מגורים.
מנחם בן-ששון:
את לא מתערבת לאנשים איזה סוג אסלה תהיה בביתם.
מנחם בן-ששון:
מיכל איילון: ממש לא.
מנחם בן-ששון:
איתמר גלבפיש: ובצדק.
מנחם בן-ששון:
דורית ואג: ברעננה יש תקן – אסלות תלויות בבתים.
מנחם בן-ששון:
איתמר גלבפיש: אני מסכם: רק לעניין עסקים או מטרה ציבורית.
מנחם בן-ששון:
עמדתכם לעניין החביטה של המרבדים והשטיחים.
מיכל איילון:
אני קוראת את הסעיף ואני שואלת: אי-אפשר לחבוט בשטיחים ברשות הרבים?
מיכל איילון:
אני גם תוהה לגבי הסעיף.
מנחם בן-ששון:
אתם רוצים שזה יהיה 660 שקל?
מנחם בן-ששון:
זאת חביטה יקרה.
מנחם בן-ששון:
מיכל איילון: מאוד.
מנחם בן-ששון:
אז אולי תורידו את סעיף (20).
מנחם בן-ששון:
איתמר גלבפיש: הורדנו את זה פעם – אני זוכר.
מנחם בן-ששון:
היו ימים – אפילו אני עוד זוכר אותם – שהיו חובטים, והיית שומע את זה בכל השכונה.
מנחם בן-ששון:
היום, רוב העבודה נעשית עם שואבי אבק.
מנחם בן-ששון:
מי שכבר חובט שטיח בחוץ – אז תהיה דוגמה היסטורית, לראות איך עשו את זה פעם.
מנחם בן-ששון:
תתנו לו את זה בשקט, אל תקנסו אותו.
מנחם בן-ששון:
מיכל איילון: בסדר גמור.
מנחם בן-ששון:
אז למעט סעיף (20).
מנחם בן-ששון:
מיכל איילון: ולמעט מגורים, בתי כסא.
מנחם בן-ששון:
מגורים ושירותים, כן.
מנחם בן-ששון:
איתמר גלבפיש: נקפוץ לסעיף 10.
מנחם בן-ששון:
אני רק אעיר לכם לעניין דרכי החקיקה.
מנחם בן-ששון:
לבקשת הוועדה, ניסחתם חוק שעניינו מחיקת סעיפי העונשין מחוקי העזר.
מנחם בן-ששון:
ברם, התיקון לחוק מפגעי תברואה – מה שעשיתם; אינני יודע אם זה כבר אושר סופית, אני מקווה שלא – הוא מוחק את כל סעיף 10.
מנחם בן-ששון:
מיכל איילון: לא, אבל תיקנתי את זה.
מנחם בן-ששון:
איתמר גלבפיש: אז אני לא יודע.
מנחם בן-ששון:
צריך לעשות את זה שדינו יהיה עבירה.
מנחם בן-ששון:
במקום למחוק את כל הסעיף, להגיד: דינו יהיה עבירה.
מנחם בן-ששון:
מיכל איילון: נכון.
מנחם בן-ששון:
איתמר גלבפיש: בסדר, אני מקווה שתיקנתם.
מנחם בן-ששון:
זה היה קודם פשע?
מנחם בן-ששון:
מיכל איילון: הערתם לנו על כך.
מנחם בן-ששון:
איתמר גלבפיש: זה אני הערתי בפעם שעברה?
מנחם בן-ששון:
מיכל איילון: לא איתך דיברתי .
מנחם בן-ששון:
איתמר גלבפיש: יכול להיות שאני העברתי להם את ההערה, אבל בסדר.
מנחם בן-ששון:
מיכל איילון: אבל זה תוקן.
מנחם בן-ששון:
איתמר גלבפיש: בסדר גמור.
מנחם בן-ששון:
רק תוודאו שלא תמחקו את כל סעיף 10 לחוק הזה, כי אז חסרות לכם עבירות.
מנחם בן-ששון:
אני ממשיך הלאה.
מנחם בן-ששון:
סעיף 10(3) הוא אחת העבירות: "המניח כלי קיבול לאשפה ברחוב;" אני לא הבנתי מה לא בסדר בלהניח כלי קיבול לאשפה ברחוב.
מנחם בן-ששון:
יש כלי קיבול לאשפה ברחוב, או שרק אתם רשאים להניח?
מנחם בן-ששון:
מיכל איילון: אנחנו לא רוצים שכל תושב יעשה דין לעצמו ויניח איזה כלי קיבול שמתחשק לו.
מנחם בן-ששון:
בכל זאת, יש איזשהו סדר בעיר.
מנחם בן-ששון:
כלי קיבול הוא בצורה, בגודל.
מנחם בן-ששון:
אני לא רוצה לכבול את עצמי שמישהו מניח כלי קיבול שיפריע.
מנחם בן-ששון:
מה דינה של צפרדע לצורכי בנייה זמניים?
מנחם בן-ששון:
מכולה לסילוק פסולת בניין.
מנחם בן-ששון:
האם זה מותר, באישור מיוחד?
מנחם בן-ששון:
איך זה נעשה?
איתמר גלבפיש:
אם את אומרת שאסור להניח כלי קיבול, זה אומר שרק אתם יכולים להניח כלי קיבול.
איתמר גלבפיש:
זאת המשמעות של הסעיף.
איתמר גלבפיש:
מיכל איילון: כן, אלא אם כן אתה פונה לחוק עזר שקשור לאשפה, ואז מוגדר שם איזה כלי קיבול אפשר להניח, וזה צריך להיות ברשיון.
מנחם בן-ששון:
זאת אומרת שמישהו אחר כן יכול.
מנחם בן-ששון:
מיכל איילון: אפשר ברשיון, בהיתר.
מנחם בן-ששון:
תקריאי לנו את זה בבקשה.
מנחם בן-ששון:
מיכל איילון: בחוק עזר לרעננה (הוצאת אשפה) יש הגדרה של כלי קיבול.
מנחם בן-ששון:
סעיף 3.
מנחם בן-ששון:
איתמר גלבפיש: אין פה הגדרה של כלי קיבול.
מנחם בן-ששון:
"לא ישים אדם זבל או פסולת, לא ישים אדם זבל ..." יש כאן שלושה לאווים.
מנחם בן-ששון:
איפה ההגדרות?
מנחם בן-ששון:
מיכל איילון: לא ישים אדם לתוך כלי קיבול אשפה או חומרי בניין.
מנחם בן-ששון:
לדוגמה, שאלת אותי מה לעניין מכולה.
מנחם בן-ששון:
אז גם כאן אני אומרת שאסור לשים.
משה שרוני:
אבל יש אנשים שעושים שיפוצים ואז שמים מכולה במקום לזרוק ברחוב.
מנחם בן-ששון:
שאלה מתוקף מה את נותנת לו אישור זמני לשים את זה.
מנחם בן-ששון:
נניח אדם בונה, את נותנת לו אישור זמני.
מנחם בן-ששון:
מתוקף מה את נותנת לו אישור זמני?
מנחם בן-ששון:
הרי התקנה אמרה שאסור.
מנחם בן-ששון:
יבוא פקח שני, יתן לו קנס.
מנחם בן-ששון:
את צריכה לסייג ולהגיד: אלא אם כן משהו כך וכך, אלא אם כן קיבל אישור מפורש.
מנחם בן-ששון:
איתמר גלבפיש: אני לא יכול לעשות דבר שלא אושר לפי החוק.
מנחם בן-ששון:
אני אסתכל במפגעי תברואה.
מיכל איילון:
ההיתר הזה לא כתוב בחוק.
מיכל איילון:
החוק שאנחנו מדברים עליו לא מגדיר כלי קיבול.
מיכל איילון:
איתמר גלבפיש: ודאי שכן.
מיכל איילון:
מיכל איילון: לא.
מיכל איילון:
לא ראיתי בסעיף ההגדרות.
מנחם בן-ששון:
אז תמחקו את זה, ושלום על ישראל.
מנחם בן-ששון:
מיכל איילון: בחוק עזר להוצאת אשפה, לעניין כלי אשפה, כתוב ש"בעל בניין חייב להתקין בבניין או בחצרו כלי אשפה לפי הוראות המפקח בנוגע לצורה, לגודל, לחומר, למספר, למקום ולשאר התנאים שיקבע המפקח.
מנחם בן-ששון:
" משה שרוני: הסעיף לא ברור.
מנחם בן-ששון:
מיכל איילון: בכל עיר, אתם לא רואים שכל אחד מציב איזה כלי קיבול שהוא רוצה.
מנחם בן-ששון:
זה לא קורה.
מנחם בן-ששון:
אנחנו רוצים שתהיה לנו אפשרות לאכוף את זה – אם מישהו יציב כלי קיבול שהוא לא לפי ההוראות שלנו.
מנחם בן-ששון:
איתמר גלבפיש: אפשר לכלול בצו המבוקש הוראה ולסייג את סעיף 10(3): למעט אם הדבר מותר לפי הוראות דין אחר.
מנחם בן-ששון:
מיכל איילון: בסדר.
מנחם בן-ששון:
זה פותר.
מנחם בן-ששון:
אז תמצאו נוסח, יש לכם בחוק השני.
מנחם בן-ששון:
מה שהעיר לכם חבר הכנסת שרוני, שאם מישהו צריך לקרוא את חוק העזר שלכם – הוא צריך בשביל זה לעבוד הרבה עם האצבע, לכאן ולכאן.
מנחם בן-ששון:
מיכל איילון: אני לא בטוחה שקוראים את חוקי העזר.
מנחם בן-ששון:
בסדר, אבל יש מחוקק שכן קורא את חוקי העזר.
מנחם בן-ששון:
משה שרוני: תאמין לי, גם ראש העיר לא יודע מה כתוב בחוק העזר שלו.
מנחם בן-ששון:
מיכל איילון: זה בסדר שזה יהיה כתוב, שגם תהיה לנו אפשרות - - - איתמר גלבפיש: סעיף 10(7) – זוהי גם הוראה שסייגנו בעבר מספר פעמים: "השופך מים או נוזלים אחרים ברשות הרבים" – זו עבירה פלילית.
מנחם בן-ששון:
מיכל איילון: אין לי בעיה עם מים, אבל מדובר במים בכמות כזאת שתגרום נניח להצפה.
מנחם בן-ששון:
איתמר גלבפיש: יש סעיפים אחרים שמטפלים בזה, במפגעים אני בטוח, ובדברים אחרים.
מנחם בן-ששון:
זה לא הסעיף שמדבר על הצפות.
מנחם בן-ששון:
מיכל איילון: איזה סעיף?
מנחם בן-ששון:
מה שיקרה הוא שמישהו שלוקח דלי ומעיף אותו מהמרפסת, במקרה הוא מגיע לרשות הרבים – הוא מקבל קנס 660 שקלים.
מנחם בן-ששון:
מיכל איילון: דלי מים – אני עוד אחיה עם זה – אני לא מדברת על דלי מים.
מנחם בן-ששון:
זאת לא היתה הכוונה.
מנחם בן-ששון:
אבל זה מה שכתוב פה.
מנחם בן-ששון:
מיכל איילון: גם לא כתבו בכמות מועטת.
מנחם בן-ששון:
דורית ואג: אסור לשטוף את האוטו אצלם.
מנחם בן-ששון:
איתמר גלבפיש: עוד מעט נגיע לזה.
מנחם בן-ששון:
יש סעיפים לגבי מכלי מים – סעיף 10 לחוק המפגעים – זה קשור למשהו אחר.
מנחם בן-ששון:
יש לגבי צינורות שדברים עלולים לפרוץ מהם, שמטפל בצינורות עצמם.
מנחם בן-ששון:
דרך אגב, יש סעיף של גרימת נזק לרחוב – אם זה באמת גורם נזק לרחוב.
מנחם בן-ששון:
לא חסרים סעיפים גמישים דיים.
מנחם בן-ששון:
השופך נוזלים אחרים ברשות הרבים, או מניח לנוזלים - - - איתמר גלבפיש: אנחנו מוחקים את "מים".
מנחם בן-ששון:
רק לעניין נוזלים אחרים.
מנחם בן-ששון:
איתמר גלבפיש: "הרוחץ כלי רכב ברשות הרבים;" – זה גם סעיף שבעבר מחקנו .
מנחם בן-ששון:
ונמחוק גם כאן.
מנחם בן-ששון:
איתמר גלבפיש: סעיף 10(11) אומר שזאת עבירה של "הנובר או מחטט בתוך פחי אשפה או בכלי קיבול אחרים לאשפה;" דורית ואג: הוא גם איש עשיר – מי שמחטט בזבל, כידוע לכם...
מנחם בן-ששון:
איתמר גלבפיש: זוהי עבירה שנראית לי קצת קשה למי שמחטט בזבל, לתת לו קנס של 660 שקל – אני חייב לציין, אם הוא הגיע לזבל.
מנחם בן-ששון:
מיכל איילון: אם הוא בכלל ישלם.
מנחם בן-ששון:
איתמר גלבפיש: מה שחברי הכנסת מחליטים.
מנחם בן-ששון:
מיכל איילון: זה נורא.
מנחם בן-ששון:
יש לנו עכשיו בעיה – אתם ודאי יודעים – עם כל עניין הקבצנים ברחובות.
מנחם בן-ששון:
איתמר גלבפיש: זה לא זה.
מנחם בן-ששון:
מיכל איילון: זאת עוד תופעה חדשה – מכל המחטטים, הם בטח גם מחטטים בזבל.
מנחם בן-ששון:
משה שרוני: זה כבר עשר שנים התופעה הזאת.
מנחם בן-ששון:
מיכל איילון: אני לא רוצה להוריד את האפשרות לאכוף את זה כיוון שאנחנו כבר חושבים על איך אנחנו הולכים לאכוף את העניין של הקבצנים.
מנחם בן-ששון:
איתמר גלבפיש: לא הבנתי מה הקשר בין הקבצנים לבין החיטוט בפחי אשפה.
מנחם בן-ששון:
מיכל איילון: זה קשור.
מנחם בן-ששון:
זאת בערך אותה קבוצה של אנשים.
מנחם בן-ששון:
איתמר גלבפיש: זה לא משנה.
מנחם בן-ששון:
אם הוא עושה עבירה מסוימת, הוא צריך להיענש על אותה עבירה.
מנחם בן-ששון:
מיכל איילון: לא, אני מדברת על כך שאני רוצה את האפשרות לאכוף את זה.
מנחם בן-ששון:
לדוגמה, אם הוא מחטט בזבל, מוציא את כל הזבל ומלכלך את כל הסביבה.
מנחם בן-ששון:
אז תכתבי את זה.
מנחם בן-ששון:
איתמר גלבפיש: זה כבר יענה לך על דבר אחר.
מנחם בן-ששון:
זה חוק אחר.
מנחם בן-ששון:
יש עניין הזיהום – הוא ישליך כך וכך.
מנחם בן-ששון:
אם הוא רק חיטט בזבל, זה אומר שזה מישהו שהיה מסכן וחיטט בזבל כדי למצוא אוכל.
מנחם בן-ששון:
אלה הוראות הלכלוך – יש את הוראות הלכלוך בנפרד.
מנחם בן-ששון:
אני אגיד לכם יותר מזה.
מנחם בן-ששון:
אסור לנו להגיע למצב, אבל זה חוזר – כפי שאומר חבר הכנסת שרוני - כבר עשר שנים ויותר אנשים מחטטים באשפה.
מנחם בן-ששון:
אז הגענו לזה.
מנחם בן-ששון:
זה בשבילם מחייה.
מנחם בן-ששון:
זה לא רק מישהו שיש לו איזו לקות נפשית שעושה את זה, אלא אדם מחפש שם את מחייתו.
מנחם בן-ששון:
אי-אפשר להפריע לו.
מנחם בן-ששון:
דורית ואג: מוחקים את (10) ו- (11)?
מנחם בן-ששון:
איתמר גלבפיש: מוחקים את (10) ו-(11).
מנחם בן-ששון:
מיכל איילון: תתנו לו קנס – מה בדיוק הוא יעשה עם זה?
איתמר גלבפיש:
ענייני פיקוח על כלבים וחתולים.
איתמר גלבפיש:
סעיף 2(ה) הוא למעשה היחיד כמעט שאין עמו בעיה, ו-7(ד).
איתמר גלבפיש:
סעיפים 6(א), 2(א), 7(ב), הם כלולים בתקנות העבירות המנהליות וההסדרים הראשיים לגבי כלבים וחתולים.
איתמר גלבפיש:
מיכל איילון: מה זה אומר?
איתמר גלבפיש:
איתמר גלבפיש: זה אומר שאת יכולה לאכוף את זה – ולא רק יכולה; לפי עמדת משרד המשפטים, צריך לאכוף את זה – לפי ההוראות הראשיות שבחוק ולא לפי חוק העזר.
איתמר גלבפיש:
דורית ואג: כלומר, מוחקים את 6(א), 2(א) - - - איתמר גלבפיש: כן.
איתמר גלבפיש:
6(א), 2(א), 7(ב) – מוחקים.
איתמר גלבפיש:
מיכל איילון: זה אומר שהפקח כן יכול לתת קנס.
איתמר גלבפיש:
כן.
איתמר גלבפיש:
אני מציע לך להיות בקשר עם יפעת רווה ממשרד המשפטים כדי לראות שהפקחים שלכם יוסמכו כפי שצריך, כי יש שם איזשהו הליך של הסמכה.
איתמר גלבפיש:
מיכל איילון: בסדר.
איתמר גלבפיש:
איתמר גלבפיש: זוהי עמדה שמקובלת גם על משרד המשפטים – אני יכול להגיד, למרות שהיא לא כאן כרגע כדי להגיד את זה.
איתמר גלבפיש:
סעיף 7(ג): "לא יתיר אדם לכלב הנמצא ברשותו או בהשגחתו לעשות צרכיו בתחום מקום ציבורי או מקום פרטי שאינו בהחזקתו של בעל הכלב.
איתמר גלבפיש:
" האם זה נכון?
מנחם בן-ששון:
אין לכם גינות שבהן מותר?
מנחם בן-ששון:
שמלה שי יששכר: יש גינות שבהן מותר, אבל צריך לאסוף את זה.
מנחם בן-ששון:
מיכל איילון: לא שאני יודעת.
מנחם בן-ששון:
אז אולי נציין את זה.
מנחם בן-ששון:
מיכל איילון: בהרבה ערים אין.
מנחם בן-ששון:
איתמר גלבפיש: הרגע שמעתי את חברך כאן אומר שיש מקומות שבהם מותר, אבל צריך לאסוף, לפי סעיף 7(ד).
מנחם בן-ששון:
שמלה שי יששכר: יש שם גם שקיות ניילון שבהן אפשר לאסוף.
מנחם בן-ששון:
העניין הוא אם לא אוספים את זה אחר כך.
מנחם בן-ששון:
איתמר גלבפיש: זה 7(ד), אבל האם אסור לי לקחת את הכלב שלי לשום מקום חוץ מהבית שלי, כדי שיעשה את צרכיו?
מנחם בן-ששון:
מיכל איילון: יש כאלה גינות?
מנחם בן-ששון:
שמלה שי יששכר: כן, יש כאלה גינות.
מנחם בן-ששון:
במפורש כתוב שיש, ומותר – יש בהן שלט שבו כתוב: קח לך שקית.
מנחם בן-ששון:
לכן, צריך להוריד את "לעשות", למעט.
מנחם בן-ששון:
איתמר גלבפיש: אולי צריך למחוק לגמרי את 7(ד).
מנחם בן-ששון:
דורית ואג: אולי הפוך.
מנחם בן-ששון:
את 7(ג) למחוק.
מנחם בן-ששון:
איתמר גלבפיש: סליחה.
מנחם בן-ששון:
7(ג).
מנחם בן-ששון:
מיכל איילון: למעט גינות שהוגדרו.
מנחם בן-ששון:
למעט מקומות שהוגדרו לשם כך מראש.
מנחם בן-ששון:
איתמר גלבפיש: אני חייב לבדוק אם יש דבר כזה בחוק, כי אם אין אפשרות להגדיר גינות כאלה לפי החוק, אני לא יכול לקבל.
מנחם בן-ששון:
דורית ואג: סליחה, בשביל מה צריך את 7(ג) אם יש את 7(ד)?
מנחם בן-ששון:
איתמר גלבפיש: בדיוק מה שאני אומר.
מנחם בן-ששון:
לא, אלה שני דברים שונים.
מנחם בן-ששון:
איתיאל מלאכי: אם הוא כבר עשה – אז שיאסוף.